రోష్ని నాడార్

రోష్ని నాడార్‌ మల్హోత్రా ఒక భారతీయ బిలియనీర్ వ్యాపారవేత్త. ఆమె హెచ్.సి.ఎల్ టెక్నాలజీస్ చైర్‌పర్సన్. ఆమె దేశంలో లిస్టెడ్ ఐటీ కంపెనీకి నాయకత్వం వహించిన మొదటి మహిళగా గుర్తింపు పొందింది. ఆమె హెచ్.సి.ఎల్ సంస్థ వ్యవస్థాపకుడు, బిలియనీర్ పారిశ్రామికవేత్త శివ్ నాడార్‌కి ఏకైక సంతానం.  

రోష్ని నాడార్ 2017, 2018 & 2019 సంవత్సరాల్లో ఫోర్బ్స్ సంకలనం చేసి విడుదల చేసిన 'ది వరల్డ్స్ 100 మోస్ట్ పవర్‌ఫుల్ ఉమెన్' జాబితాలో ఆమె స్థానం సంపాదించింది. IIFL వెల్త్ హురున్ ఇండియా రిచ్ లిస్ట్ (2019) ప్రకారం ఆమె భారతదేశంలో అత్యంత ధనవంతురాలు.  

రోష్ని నాడార్ 2020లో ఫోర్బ్స్ ప్రపంచంలోని 100 మంది అత్యంత శక్తివంతమైన మహిళలలో 55వ స్థానంలో నిలిచింది. ఆమె అన్ని హె.సి, ఎల్ గ్రూప్ సంస్థల హోల్డింగ్ కంపెనీ అయిన హెచ్.సి.ఎల్ కార్పొరేషన్ చీఫ్ ఎగ్జిక్యూటివ్ ఆఫీసర్. 

రోష్ని నాడర్ హురున్ గ్లోబల్ రిచ్ లిస్ట్ 2025లో ప్రపంచంలోని టాప్ 10 సంపన్న మహిళల జాబితాలో ఉన్న ఏకైక భారతీయ మహిళగా నిలిచింది. రోష్ని నాడార్ తండ్రి శివ్ నాడార్ వ్యూహాత్మకంగా హెచ్‌సీఎల్‌ టెక్నాలజీస్‌లో 47% వాటాను ఆమెకు బదిలీ చేసిన తర్వాత ఆమె ర్యాంకింగ్స్‌లో భారతదేశంలోని టాప్ 10 సంపన్న వ్యక్తులలో ఏకైక మహిళగా నిలిపింది.

 విద్యాభ్యాసం 
రోష్ని నాడార్ ఢిల్లీలోని వసంత్ వ్యాలీ స్కూల్‌లో చదువుకుంది. ఆమె నార్త్ వెస్ట్రన్ విశ్వవిద్యాలయం నుండి కమ్యూనికేషన్స్‌లో అండర్ గ్రాడ్యుయేట్ డిగ్రీ,  కెల్లాగ్ స్కూల్ ఆఫ్ మేనేజ్‌మెంట్ నుండి ఎంబీఏ పూర్తి .చేసింది

 కెరీర్ 
హెచ్‌సిఎల్‌లో చేరడానికి ముందు ఆమె వివిధ కంపెనీలలో పనిచేసింది. ఆమె చేరిన ఒక సంవత్సరంలోనే హెచ్‌సిఎల్ కార్పొరేషన్ ఎగ్జిక్యూటివ్ డైరెక్టర్, సిఇఒగా పదోన్నతి పొందింది. ఆమె తండ్రి శివ్ నాడార్ పదవీ విరమణ చేసిన తర్వాత రోష్ని నాడార్ హెచ్‌సిఎల్ టెక్నాలజీస్ చైర్‌పర్సన్ చైర్‌పర్సన్‌గా భాద్యతలు చేపట్టింది. 

 వ్యక్తిగత జీవితం 
రోష్ని నాడార్ శాస్త్రీయ సంగీతంలో శిక్షణ పొందింది. ఆమె 2010లో హెచ్‌సిఎల్ హెల్త్‌కేర్ వైస్ చైర్మన్ శిఖర్ మల్హోత్రాను వివాహం చేసుకుంది. వారికి ఇద్దరు కుమారులు అర్మాన్ (జననం 2013), జహాన్ (జననం 2017) ఉన్నారు.

 మూలాలు 

వర్గం:21వ శతాబ్దపు భారతీయ వ్యాపారవేత్తలు